Korona kriza

Godina ova čudna je cijela,

možda probudit nas ona je htjela.

Svega je bilo, al’ krećemo polako,

te događaje evo vidim ovako.

Mjesec je treći i velika frka,

došla korona i nastade strka.

Možda je ipak nešto u nama,

ma nije sve crno k'o duboka jama.

Obitelj je cijela na okupu bila,

mama, tata, brat i sestrica mila.

Stan u tren oka odmah blista,

obiteljska sloga, petica čista.

Laptop, tablet i mobitel tu je,

samo da, ljudi, ne nestane struje.

Zadaću poslat na vrijeme se mora,

zoom i yammer prava su fora.

Malo i potres, protreso je stan,

istrčali odmah u trenu smo van.

Nikome ništa, svi živi i zdravi,

zajedništvo tada obitelj mi slavi.

Priliku korona svima nam daje,

za biti dobar vrijeme ne staje.

Da nismo sami i dobrih još ima,

baš je korona pokazala svima.

TVRTKO PIGAC, 8. D